 2 Ihe E Mere 5  Nikpeazụ, ọrụ niile Sọlọmọn nwere ịrụ nụlọ Jehova gwụchara, Sọlọmọn wee malite iwebata ihe ndị Devid nna ya doro nsọ; o wee debe ọlaọcha na ọlaedo na arịa niile nebe ndebe akụ nke ụlọ ezi Chineke.Ọ bụ mgbe ahụ ka Sọlọmọn kpọrọ ndị okenye Izrel na ndị isi niile nke ebo dị iche iche, na ndị isi ọnụmara dị iche iche nke ụmụ Izrel, ka ha zukọta na Jeruselem, iji si nObodo Devid, ya bụ, Zayọn, bugote igbe ọgbụgba ndụ Jehova.Ndị Izrel niile wee gbakọọ nebe eze nọ noge ememme, ya bụ, nke a na-eme nọnwa nke asaa.Ndị okenye niile nke Izrel wee bịa, ndị Livaị wee buru Igbe ahụ.Ha wee bugote Igbe ahụ nakwa ụlọikwuu nzute na arịa niile dị nsọ dị nụlọikwuu ahụ. Ọ bụ ndị nchụàjà bụ ndị Livaị bugotere ha.Eze Sọlọmọn na nzukọ ụmụ Izrel bụ ndị zara òkù ọ kpọrọ nọ nihu Igbe ahụ na-achụ atụrụ na ehi nàjà. A pụghị ịgụta anụ ndị ahụ ọnụ ma ọ bụ ịmata ole ha dị nihi na ha dị ọtụtụ.Ndị nchụàjà wee bubata igbe ọgbụgba ndụ Jehova nebe ọ ga na-adị, nọnụ ụlọ dị nime ime ụlọ ahụ, nEbe Kasị Nsọ, nokpuru nku cherọb ndị ahụ.Ya mere, nku cherọb ndị ahụ gbasara agbasa nebe a dọbara Igbe ahụ, nke mere na cherọb ndị ahụ si nelu kpuchie Igbe ahụ na okporo osisi ya.Ma okporo osisi ndị ahụ dị ogologo, nke mere na a na-anọ nEbe Nsọ, nihu ọnụ ụlọ dị nime ime, ahụ ọnụ ọnụ okporo osisi ndị ahụ anya, ma a naghị anọ nèzí ahụ ha anya, ha dị nebe ahụ ruo taa.Ọ dịghị ihe dị nIgbe ahụ ma e wezụga mbadamba nkume abụọ ahụ Mozis tinyere na ya na Horeb, mgbe Jehova na ụmụ Izrel gbara ndụ, ka ha si nIjipt na-apụta.O wee ruo na mgbe ndị nchụàjà si nebe nsọ ahụ pụta nihi na ndị nchụàjà niile nọnụ doro onwe ha nsọọ dịghị mkpa ka ha nọrọ nìgwè ha dị iche iche;ndị Livaị bụ ndị na-abụ abụ, ndị nọ nokpuru Esaf, Himan, Jedutọn na ụmụ ha na ụmụnne ha, ha niile, bụ ndị yi ákwà ọma, jirikwa ájà na ụbọ akwara na une, guzo nebe ọwụwa anyanwụ nke ebe ịchụàjà ahụ. Ndị nchụàjà, bụ ndị dị otu narị mmadụ na iri abụọ, guzokwa na-afụ opi;o wee ruo na ozugbo ndị ahụ bụ ndị na-afụ opi na ndị ahụ na-abụ abụ ji otu olu na-agụ egwú iji too Jehova ma kelee ya, ozugbo ha jikwa opi na ájà na ngwá egwú na-abụ abụ wee na-eto Jehova, sị, nihi na ọ dị mma, nihi na obiọma ya na-adịru mgbe ebighị ebi, ígwé ojii jupụtara nụlọ ahụ, ya bụ, nụlọ Jehova,ndị nchụàjà enweghịkwa ike iguzo jee ozi nihi ígwé ojii ahụ; nihi na ebube Jehova jupụtara nụlọ ezi Chineke. 